User talk:Greenmarks

அருள்மிகு தேவி செங்காளி அம்மன் ஆலயம். WELCOME TO ARULMIGU DEVI SENKALI AMMAN TEMPLE, SUNDAR NAGAR, EKKATUTHANGAL, CHENNAI-600032

ஸ்தல வரலாறு
Arul mighu devi Senkaliamman temple was old temple. This temple is situated in sundar nagar, Ekkatuthangal, Chennai. The founder of this temple late Shri La Shri Shanmugam yogi. Before the British rule the Nazareth puram, St. Thomas Mount telugu and tamil village people came to do pooja here. This is one of the naga dosham parikara temple.

சுந்தர் நகரில் அமைதியான விருட்சகம் நிறைந்த சூழலில்  இங்கு அகிலாண்ட கோடி பிரமாண்ட நாயகி எட்டுத் திருக்கரங்களில் முறையே கத்தி, கபாலம், சூலம், மணிமாலை, வில், அம்பு, உடுக்கை, பாசம் ஆகியவற்றை ஏந்தியுள்ள.. அருள்மிகு தேவி செங்காளி அம்மன் ஆலயம் ஊரின் தென்புறம் அமைந்துள்ளது. ஊரின் செல்ல மகளாய் ஊரைக் காத்து வரும் காவல் தெய்வமாய் இருந்து அனைவருக்கும் அருள்புரிந்து வருகிறாள் அன்னை தேவி செங்காளி அம்மன்.

திருமண பாக்கியம், குழந்தை வரம், தோஷ நிவர்த்தி, கடன் தொல்லை, வியாபார விருத்தி, வேலை வாய்ப்பு, நோய்கள் தீர என இங்கே எல்லாவிதமான வேண்டுதலையும் வேண்டிக்கொண்டு பக்தர்கள் வழிபடுகிறார்கள். எல்லா வேண்டுதல்களையும் காது கொடுத்துக் கேட்டு அதை நிறைவேற்றித் தருகிறாள் அன்னை தேவி செங்காளி அம்மன்.

நாக தோஷம், ராகு கேது தோஷம் நீங்க

நாக தோஷம் இருந்தால் குழந்தை பாக்கியம் இல்லாமலும், பிறந்த குழந்தைகள் ஊனமுற்றதாகவும், நோயால் அவதிப்படுவதும் குடும்பத்தினர் பிரிந்தும் பல்வேறு இன்னல்களை அனுபவித்து வருவர். நாகதோஷம் உள்ளவர்களுக்குக் காலா காலத்தில் திருமணம் நடைபெறாது; தள்ளிக்கொண்டே போகும். குழந்தை பிறக்காது; சிலருக்கு ஆண் குழந்தை பிறக்காது. சிலருக்குக் கர்ப்பம் தங்காது; கருச்சிதைவு ஏற்படும். சில பெண்களுக்குத் தாலி தங்காது. இந்த துன்பங்களிருந்து மீளவும், நல்ல பலன்களை பெறவும் இங்கு உள்ள செங்காளி அம்மனையும், நாக தேவதைகளை மனம் உருகி வழிபட வேண்டும். நாக தேவதைகளின் அருளால் தோஷங்கள் விலகி நல்ல பலன்கள் பெறலாம் இந்த செங்காளி அம்மனை மனம் உருகி வேண்டி பிரார்த்தனை செய்து வந்தால் நாக தோஷம் படிப்படியாக குறைந்து நல்ல பலன்கள் ஏற்படும்.

தினசரி இங்கு உள்ள அரசு, வேம்பு மரத்தடியில் உள்ள விநாயகர், நாகர் சிலைகளை 9 தடவை வலம் வர தோஷங்கள் யாவும் நீங்கும். அரச மரத்தடியில் நாகர் சிலையை வழிபட்டு, நாகருக்கு பால் ஊற்றி, மரத்தை சுற்றிவரும் பெண்கள் தங்கள் மணாளனுடன் ( husband ) ஒருமித்து வாழவும், மகப்பேறு பெற்று அம்மனின் கருணையையும், அருளையும் பெற்று நாகதோஷம் நிவர்த்தியாகி நல்லருள் தருகிறாள்

நோய்களால் அதிகம் அவஸ்தைப்படுவோர், அது விரைவில் குணமாக ஞாயிறு மாலை ராகு காலத்திலும், குடும்பத்தில் பிரச்சனைகள் அதிகம் இருந்தால் செவ்வாய் கிழமையன்று ராகு காலத்திலும், குடும்பம் மற்றும் தனிப்பட்ட வேறுசில வேண்டுதல்களுக்கு வெள்ளிக்கிழமை அன்று ராகு காலத்திலும், 2 எலுமிச்சை விளக்கேற்றி செங்காளி அம்மனை மனமுருகி வேண்டினால், பிரச்சனைகள் அனைத்தும் நீங்கி, செழிப்போடும் சந்தோஷமாகவும் வாழலாம்.

குழந்தைபேறு மூலிகை:

இக்கோயிலில் பிரதி பவுர்ணமி அன்று மாலை 5 மணிக்கு விளக்கு பூஜை நடைபெறும் அதன் பிறகு அம்மனுக்கு  பூஜை செய்யப்பட்டு குழந்தை இல்லாத தம்பதிகளுக்கு (கணவன் மனைவிக்கு) விருட்ச மூலிகை பிரசாதத்துடன் வழங்கப்படும். பல ஆண்டுகளாக குழந்தை பாக்கியம் இல்லாதவர்கள் இந்த விருட்ச இலையை உட்கொண்டால் கருவாய் திறந்து பலன் பெறலாம் என்பது மருத்துவ ரீதியான உண்மை ஆகும்.

அம்மனுக்கு சிறப்பு வழிபாடு:

பொதுவாகவே வெள்ளிக் கிழமைகளுக்கு தனிச் சிறப்பு உண்டு பிரதி வெள்ளிக் கிழமை தேவி செங்காளி அம்மனுக்கு அதிக முக்கியத்துவம் வாய்ந்தவை அன்று மதியம் பகல் 12 மணிக்கு அம்மனுக்கு சிறப்பு அபிஷேகமும் வழிபாடும், அன்னதானமும் நடைபெறுகிறது.

கோவிலில் மிகப்பெரிய விசேஷம் ஆடித் திருவிழா

ஆடி மாதமே அம்மனுக்கு உகந்த மாதமாக போற்றப்படுகிறது. ஒவ்வொரு வருட ஆடி மாதம்  மூன்றாம் வாரம் ஞாயிற்றுக்கிழமை அருள்மிகு தேவி செங்காளி  அம்மனுக்கு சிறப்பு பூஜை செய்து கூழ்வார்த்தல், பால்குடம் எடுத்து ஊர்வலம் வருதல், அன்னதானம்  சிறப்பாக நடைபெறும்

கயிறு கட்டுதல்

பிரதி ஒவ்வொரு அம்மாவாசை அன்று மாலை 6 மணிக்கு மேல் குழந்தை மட்டுறும்  சிறியவர் முதல் பெரியவர்  வரை எல்லோருக்கும் திருஷ்டி மட்டுறும் குடியை மறக்க கயிறு கட்டுதல் நமது ஆலயத்தில் நடைபெறும்

ஆலயம் திறப்பு

இந்த ஆலயம் தினமும் காலை 6.30 மணி முதல் பகல் 11 மணி வரையிலும், மாலை 5 மணி முதல் இரவு 8.30 மணி வரையிலும் பக்தர்கள் தரிசனத்திற்காக திறந்துவைக்கப்பட்டிருக்கும்.

சென்னை, ஈக்காட்டுத்தாங்கல், சுந்தர் நகரில் குடிகொன்று இருக்கும் அருள்மிகு தேவி செங்காளி அம்மனை வழிபட்டு அனைத்து நலன்களையும் பெற அன்புடன் அழைக்கிறோம்.

சீர்மிகு லட்சணம் பொருந்தி ஞானமே வடிவாகி மூவுலகம் மகிழ்ந்துருகி போற்றி வணங்கும் செங்காளி அம்மாவே! போற்றி! போற்றி!

நின்ற கோலத்தில் புன்னகை ததும்ப, பெற்ற தாய் போல் காட்சி அருளும் சர்வலோக அகிலாண்ட ஈஸ்வரியே! போற்றி! போற்றி!

சகல தோஷங்களையும் போக்கி தலைக்கு மேல் விரித்த இரண்டு நாகமும் கபாலமும் உடைய ஆதி பராசக்தியே! போற்றி! போற்றி!

இச்சா, கிரியா, ஞானம் என முப்பெரும் சக்தியை ஒரே இடத்தில் இருந்து அருள் பாலிக்கும் எங்கள் ஸ்ரீ தேவி செங்காளி அம்மனே! போற்றி! போற்றி! போற்றி!

அனைவரும் வருக! அம்மன் அருள் பெறுக!